Top-duiweboere in Hawston vereer | Netwerk24
Petro Williams het die trofee vir die beste klub aan Middelvlei Posduifklub se voorsitter, Lucian Jacobs, oorhandig. Foto’s: Bianca Du Plessis
Middelvlei Posduifklub van Hawston het die trofee as die beste klub by die Overberg-posduifunie se prysuitdeling ontvang.
Lucian Jacobs, die klub se voorsitter, het die trofee namens die klub ontvang. Jacobs sowel as verskeie ander lede van die Middelvlei-posduifklub, onder wie die Bucchianeri-broers en Owen Dunsdon, het pryse vir hul duiwe se prestasies ontvang.
Duiweboere van Caledon, Caledon-Wes, Grabouw, Bredasdorp, Hermanus, Gansbaai en Middelvlei se klubs het die geselligheid, wat Saterdag in Hawston gehou is, bygewoon.
Willem Smith van die Caledon-Wes-posduifklub het die bekers behoorlik ingeryg.
Smith, wat onder die vaandel van WM Smith vlieg, is as die unie­kampioen, die ope-kampioen, die langpad- algehele kampioen, die langpad- ope-kampioen, die middelpad- algemene kampioen en die middelpad- ope-kampioen gekroon. Hy het ook pryse vir individuele wedvlugte gewen.